Uhlelo lokuhlomisa izisulu lubuyisa ithemba

zomphakathi futhi lufundi se abantu ngamalungelo abo. Sisebenzela abahlali abangaphezu kwesigidi esisodwa base-Thohoyandou nezindawo eziseduzane. Si kwazile ukubuyisa ithemba futhi manje abantu sebeya buthemba ubulungiswa ngenxa yobudlelwane bethu namaphoyisa,” kusho yena. I-TVEP isidale amathuba omsebenzi kubantu abangama-44 abasebenza eminyangweni eyahluka hlukene efana nowezimali, owabasebenzi kanye nowokuhlola.Ngaphandle kokuthola uxhasomali oluqhubekayo lwezi-R90 000 njalo ngekota olusuka eMnyangweni Wezokuthuthukiswa Komphakathi, i-TVEP yathinteka kakhulu ngenxa ye-COVID-19 njengoba abaxhasi abaningi bahoxa, lokho okwashaya kabi izinqubo zokusebenza zenhlangano.Nokho, iSikhwama Esibhekele Udlame Olubhekiswe kwabobulili Obuthile Nokubulawa Kwabesifazane (i-GBVF), esethulwa nguMongameli u-Cyril Ramaphosa, kanye neForamu Yamazwe Ngamazwe Yabesifazane eNingizimu Afrika kanye nababambi qhaza emphakathini ngoNhlolanja kulo nyaka, silusizile lolu hlelo. I-TVEP yayiphakathi kweqoqo lokuqala lezinhlangano ezilwisana ne-GBVF, ezathola uxhasomali. Ngesamba sezigidi eziyi-R128 esaqoqwa ngeminikelo yomkhakha ozimele, uxhaso lwemikhakha eyahluka hlukene, iSikhwama se-GBVF sizosiza futhi seseke ukuqaliswa koHlelo Lweqhingakusebenza Lukazwelonke lwe-GBVF. I-TVEP yatshelwe izi R250 000 kulo nyaka esi kuwo futhi izothola olunye uxhasomali ngowezi-2023.U-Manthada uthi uxhaso-mali lwenze ukuthi i-TVEP ikwazi ukufinyelela kwizisulu eziningi kanye nokugcina inhlangano isebenza. U-Murendeni Vhengani (26) owasinda nowatakulwa i-TVEP kowayeyisoka lakhe elalimhlukumeza. Uchithe izinyanga ezingama-46 kanye nendodakazi enemi nyaka emine esikhungweni.  Isikhungo samusiza ukuthi avulele owayeyisoka lakhe icala kanye nokufaka isicelo somyalelo wokuvikeleka. Isoka lisahamba ukuqulwa kwecala.“Bangamukela ngezandla ezithokomele emva kokuhlupheka iminyaka eminingi. Ngazizwa ngiphephile. Sengibuyelwe ukuzethemba kwami,” kusho yena.  Usihlalo weSikhwama se-GBVF, uDkt Judy Dlamini, uthe uxhasomali lwezinhlangano eziyi-108 izicelo zazo eziphumelele luyaqhubeka. Imininingwane mayelana nehlandla elilandelayo lokufakwa kwezicelo izotholakala maduze kwiwebhusayithi yeSikhwama se-GBVF ku: https://gbvf.org.za/.  
